Aktrise Jane Seymour: 'n Nuwe haarstyl net so goed soos 'Botox' | SARIE
Aktrise Jane Seymour: 'n Nuwe haarstyl net so goed soos 'Botox'
Nadat sy in April aangekondig het sy en haar man, James Keach, gaan ná 20 jaar van getroude lewe skei, het Jane Seymour besluit dis tyd vir 'n jeugdiger voorkoms – sónder behulp van 'n chirurg se mes …
By die première van haar fliek Thanks for Sharing, waarin Gwyneth Paltrow en Mark Ruffalo (The Avengers) ook speel, het dié 62-jarige Britse aktrise aan US Weekly verklap hoe sy haar nuwe jonger voorkoms gekry het, sonder dat sy vir plastiese chirurgie of botox gegaan het. "Ek het vir my 'n reguit kuif laat sny, so eenvoudig soos dit. Dis nou al 'n paar maande só, maar dit het regtig my lewe verander. My hare is ook 'n bietjie korter gesny."
Jane het ook vertel dat haar nuwe haarstyl 'n goeie alternatief vir behandelings is wat jou jonger laat lyk. "Ek is glad nie 'n aanhanger van botox nie, en ek glo 'n reguit kuif werk net so goed."
Hier is Jane se vóór-en-ná-foto's:
Jane sonder 'n kuif
Jane met haar nuwe haarstyl. Hier is sy saam met die mode-ontwerper Nick Verreos.
Nóg 'n Jane wat nie verouder nie
Onthou dít as jy 'n nuwe haarstyl kies
Jou haarstyl en selfs die kleur van jou hare speel 'n groot rol in hoe oud of jonk jy lyk. David Gillson van Carlton Hair het sy wenke vir hare wat jou jonger laat lyk met SARIE gedeel: